મુંબઇમાં શિવાજી સ્મારકના શિલાન્યાસ બાદ વડાપ્રધાન નરેન્દ્ર મોદી રાયગઢ જિલ્લાના ઇન્સ્ટિટ્યૂટ ઓફ સિક્યોરિટી માર્કેટના નવા કેમ્પસના ઉદઘાટનમાં પહોંચ્યા હતા. અહીં હાજર લોકોને સંબોધિત કરતાં તેમણે કહ્યું કે, "દુનિયાભરની અર્થવ્યવસ્થાઓ જ્યારે સુસ્ત પડી ગઇ છે ત્યારે ભારતીય અર્થવ્યવસ્થા ઝડપથી આગળ વધી રહી છે. હું દેશહિત માટે કડક નિર્ણય લેતાં ખચકાઇશ નહીં. નોટબંધીથી અત્યારે કષ્ટ પડી રહ્યું છે, પરંતુ આ નિર્ણયને કારણે ભવિષ્યમાં ખૂબ ફાયદો થશે. આપણો હેતુ સ્કિલ ઇન્ડિયા બનાવવાનો હોવો જોઇએ, જેથી ભારતીય યુવકો દુનિયાના કોઇ પણ ખુણે અન્યોને હરીફાઇ આપી શકે. અમારી સરકાર સ્ટાર્ટઅપને પ્રોત્સાહન આપવા માટે હંમેશા તત્પર રહે છે."